NaiveNeuron/SloPal huggingface dataset:
R. Madej, poslanec: (2005-02-02):
Pán minister, existencia Centra pre medzinárodnoprávnu ochranu detí a mládeže je aj istotou pre zúčastnených, pre tých, pre ktorých už centrum pracuje doteraz. Je to aj istota, právna istota v zahraničí, kde nebudeme poukazovať na neustále a neodôvodnené zmeny. Tak ako nám tu bujnie množstvo právnych predpisov, ktoré urobí parlament naozaj nekvalitne a musí ich znovu novelizovať, mimochodom, ministerstvo práce je v tomto expertom, že sa právne predpisy počas roka niekoľkokrát novelizujú, tak aspoň v prípade, ak nechceme zrušiť centrum, nedáme verejnosti respektíve zahraničiu najavo, že sa tu robia zmeny, ktoré nie sú odôvodnené, nie sú zmysluplné a sú absolútne zbytočné. Ja ešte chcem povedať, že s Centrom pre medzinárodnoprávnu ochranu detí a mládeže nepočítajú len medzinárodné dohovory, že to nebudú ťažkosti, len čo sa týka určenia nového ústredného orgánu v zahraničí pre ostatné inštitúcie, ale počítajú s ním aj iné zákony ako napríklad zákon o náhradnom výživnom a ďalšie. A, pán minister, kvalita legislatívy je o tom, že návrh zákona musí zohľadňovať aj tieto nevyhnutné a potrebné zmeny. A ja tu nevidím novelizáciu v ďalších článkoch týchto právnych predpisov, ktoré priamo poukazujú na Centrum pre medzinárodnoprávnu ochranu detí a mládeže. Nie je v súlade s princípom právnej istoty, aby ste do tohto zákona dali právne nástupníctvo a v ostatných zákonoch mali uvedené centrum, veď tak sme mali aj zákon o rodine, ktorý dlho počítal s národnými výbormi. Určite to nie je tak dobre. Takže uvedený návrh zákona v tejto časti nie je ani po legislatívnej stránke dobre naformulovaný, navrhnutý a určite nie je vecne dobre odôvodnený a zmysluplný. Ďakujem pekne.
Grendel, Gábor, podpredseda NR SR (2022-02-22):
Pán poslanec Eduard Kočiš.
Figeľ, Ján, podpredseda NR SR (2014-10-22):
Nech sa páči, Jaroslav Demian.
Zvolenská, Zuzana, ministerka zdravotníctva SR (2013-06-26):
Ďakujem pekne, pani predsedajúca. Vážené panie poslankyne, páni poslanci, dovoľte mi, aby som predniesla návrh zákona, ktorým sa mení a dopĺňa zákon 580/2004 Z. z. o zdravotnom poistení a o zmene a doplnení zákona 95/2002 Z. z. o poisťovníctve a o zmene a doplnení niektorých zákonov v znení neskorších predpisov, ktorými sa menia a dopĺňajú niektoré zákony. Predkladáme ho na základe plánu legislatívnych úloh vlády Slovenskej republiky na prvý polrok roku 2013 v súvislosti s transpozíciou smernice Európskeho parlamentu a Rady 2011 číslo 24 o uplatňovaní práv pacientov pri cezhraničnej zdravotnej starostlivosti, ktorá sa musí prebrať do 25. októbra 2013. Smernica spolu s nariadením Európskeho parlamentu a Rady č. 883/2004 o koordinácii systémov sociálneho zabezpečenia a nariadením č. 987/2009 upravujú práva a povinnosti osôb pri poskytovaní zdravotnej starostlivosti poskytnutej v inom členskom štáte ako v štáte poistenia a sú plne prebrané do predloženého návrhu zákona, ktorým sa mení a dopĺňa zákon č. 580/2004 Z. z. o zdravotnom poistení, a ďalších noviel zákonov v novelizačných článkoch II až VI. Tento návrh zákona rovnako ešte upravuje v.... (Prerušenie vystúpenia predsedajúcou.)
P. Hrušovský, podpredseda NR SR: (2001-10-17):
G. Palacka, poslanec: Takže ak sa vrátim k vystúpeniu pána kolegu Mikloška, ide naozaj o nedorozumenie. Nejde o to, že by sme nútili kohokoľvek hlasovať, ale ide o to, ako sa bude zisťovať účasť na rokovaní. Myslím si, že tento návrh môže zvýšiť jednak disciplínu najmä koaličných poslancov a zvýšiť vážnosť Národnej rady ako inštitúcie. Konečným cieľom, myslím si, a spoločným cieľom všetkých by malo byť efektívne rokovanie a zvýšenie vážnosti Národnej rady. Prosím ctenú snemovňu, aby tento zákon odporučila do druhého čítania, kde, opakujem, niektoré detaily, samozrejme, sa dajú v tomto návrhu možno zlepšiť, možno zmeniť. Zámer zákona je v každom prípade na prospech Národnej rady. Ďakujem pekne.
D. Jarjabek, poslanec: (2006-12-07):
Pán Minárik, porovnávate osem rokov s piatimi mesiacmi. To je síce fajn, ale trošku to kríva na obidve nohy. A k tomu Národnému divadlu len jedna poznámka. Vy ste boli vtedy viceprimátorom Bratislavy, však, keď sa predali pozemky okolo Slovenského národného divadla. Vy ste boli jedným z tých, ktorý bol zodpovedný, ako sa s týmito pozemkami v rámci Bratislavy naloží. Mohol by som sa spýtať v tejto chvíli, ako SD s týmito pozemkami, ktoré boli Národnému divadlu ukradnuté, ešte raz hovorím, ukradnuté, aby ste tomu dobre rozumeli, a vy ste boli vtedy viceprimátor, ktorý mal tieto veci na starosti, to znamená, aj pozemky ukradnuté z Národného divadla, čo sa stalo s tými pozemkami? To je jedna vec. Pán poslanec Štefanec, ďakujem pekne za poznámku, len musíme si najskôr vyjasniť, či hovoríme o rozpočte ministerstva kultúry, ktorý bol navrhovaný v roku... (Reakcia z pléna.)
Kollár, Boris, predseda NR SR (2023-05-18):
Prosím, prezentujeme sa a hlasujeme. (Hlasovanie.) Prítomných 143 poslancov, za 103, proti žiadny, 40 sa zdržalo. Uvedený návrh sme schválili.
Mihalik, Marcel, poslanec NR SR (2021-12-02):
Dajte teraz, prosím, hlasovať o pozmeňujúcom návrhu pána poslanca Györgyho Gyimesiho.
P. Osuský, poslanec: (2002-04-09):
M. Andel, podpredseda NR SR: Ďakujem. Slovo má pani poslankyňa Podhradská. M. Podhradská, poslankyňa: Ďakujem za slovo, pán podpredseda. Nevidím dôvod, prečo sa pýtať, či je takýto zákon aj v niektorej inej krajine, pretože si myslím, že je to problém, ktorý máme my. Máme ho tu my na Slovensku a my sa ho usilujeme riešiť. Takže váš argument, že najprv sa pozrime, či je to v inej krajine, a ak je, potom budete ochotní o tom uvažovať, je naozaj trošku čudný. A ešte jedna vec. Pán poslanec Tatár, vy ste vlastne povedali, že tento zákon v podstate bude rozbíjať rodinu alebo bude namierený proti súdržnosti v rodine. Dovoľujem si vás upozorniť, aby ste si prečítali tento návrh zákona, lebo podľa tohto návrhu štát vstupuje do celého procesu až vtedy, keď je už súdom buď manželstvo rozvedené, respektíve vtedy, keď je súdom už stanovená výška výživného, ktorou je rodič povinný prispievať na dieťa. Teda pochybujem o tom, že súd vstupuje do harmonickej a súdržnej rodiny, pochybujem o tom, že súd určuje výživné v prípade, keď je všetko v poriadku. Takže sa vám podaril, podľa mňa, dobrý nezmysel. A ešte jednu vec by som chcela povedať a znovu zdôrazniť. Tu nejde o to, že by štát chcel zbavovať rodičov zodpovednosti za deti. Chceme pomôcť práve tým obetiam, ktoré sú tu a trpia nedostatkom, obetiam, keď rodina zlyháva, keď vo vzťahu dvoch dospelých ľudí niečo zlyhá a máme tu obeť, bezbrannú obeť - dieťa. Štát, podľa mňa, jednoducho nemá právo zatvoriť oči a tváriť sa, že tento problém tu neexistuje. Je povinnosťou štátu hľadať riešenia a tento návrh zákona toto riešenie ponúka. Preto budem tento návrh zákona podporovať. M. Andel, podpredseda NR SR: Ďakujem. Pani poslankyňa Mušková.
Hraško, Igor, poslanec NR SR (2014-10-30):
... to, čo vám neuškodí. Za prvé, ja nie som žiadnym pravicovým politikom, ja som tu politikom pre občanov a nie som zaradený ani do pravice, ani do ľavice, takže ma nepchajte do jedného vreca s niekým, s kým tam možno ani nepatrím. 	Hovoríte, že ide tu o niekoho prezentáciu pred voľbami. No neviem, čo robíte vy každý deň v televíziách, v rôznych, najmä v TA3, a robíte to, samozrejme, určite so zištným úmyslom pomôcť občanom Slovenskej republiky. Ja som sa ešte nevidel v žiadnom priamom prenose zo žiadnej mojej tlačovky (reakcie z pléna), takže nehovorme tuná o nejakej prezentácii... (Prerušenie vystúpenia predsedajúcim.)
Pellegrini, Peter, predseda NR SR (2015-02-10):
Ďakujem. S faktickými poznámkami na vystúpenie pani poslankyne štyria páni poslanci. Navrhujem, aby sme v rámci autenticity týchto faktických ich ešte absolvovali pred vyhlásením obedňajšej prestávky. Takže nech sa páči, pán poslanec Blaha.
Hrnčiar, Andrej, podpredseda NR SR (2017-03-29):
Poprosím, poprosím vás, kľud v rokovacej sále.
Šeliga, Juraj, podpredseda NR SR (2020-11-12):
Pán Žiak!
Marcinčin, Anton, poslanec NR SR (2011-10-18):
Vážený pán predseda, odporúčam, aby sa Národná rada uzniesla, že prerokuje tento návrh v druhom čítaní. Dajte, prosím, o tomto návrhu hlasovať.
Blanár, Juraj, poslanec NR SR (2018-02-08):
Chcem poďakovať, pán minister, za túto informáciu a možno ešte skonštatovať, že ten ozdravný plán, ktorý sme prejednávali na výbore pre zdravotníctvo, bol veľmi kritizovaný, a mnohí oponenti mu nedávali žiadnu šancu. A dnes tieto čísla, aj keď nie sú oficiálne, ako ste uviedli, hovoria, že predsa len tá snaha vedenia Všeobecnej zdravotnej poisťovne sa ukázala ako naozaj dobrá. Všetky tie pozitívne čísla, ktoré ste prezentovali, nárastu vyšetrení, či už CT, MRI, alebo aj jednodňového, jednodňovej chirurgickej operovanosti, sú pozitívne, avšak je potrebné v tomto pokračovať ďalej, pretože subjektívne môžu ľudia ešte cítiť stále, že tie doby čakacie sú dlhé. Preto sú tie správy o tom bezlimitnom, v budúcnosti poskytovanie zdravotnej starostlivosti predovšetkým v tej diagnostike CT alebo MRI veľmi pozitívne. Takže teším sa na ten záver, ktorý predpokladám, že bude pozitívny, a na ďalšie veci, ktoré je potrebné v zdravotníctve urobiť. Takže držím palce a všetko dobré.
Kollár, Boris, predseda NR SR (2022-06-23):
Teraz na tejto schôdzi, áno?
Sulík, Richard, predseda NR SR (2011-02-11):
Pokračujte.
Krajniak, Milan, minister práce, sociálnych vecí a rodiny SR (2020-11-05):
Pán poslanec, vážený pán podpredseda, pán poslanec, zareagujem písomne, aby som vám odpovedal vyčerpávajúco. Reálne je to tak, že v tom projekte REACT, ktorý sa teraz vyjednáva, aj zo strany nás, aj zo strany Európskej únie je vyčlenená časť práve na to, o čom ste hovorili, čiže teraz o tom rokujeme. V tej písomnej interpelácii alebo odpovedi na vašu interpeláciu vám poviem, že presne v akom je to stave, ale v tomto sú vyčlenené peniaze presne na to, čo ste hovorili.
Hrušovský, Pavol, podpredseda NR SR (2010-12-08):
Hlasujeme o návrhu prerokovať zákon v treťom čítaní. (Hlasovanie.) 138 prítomných, 78 za návrh, 55 proti, 5 sa zdržalo. Návrh sme schválili. Pristúpime k tretiemu čítaniu . Otváram rozpravu, do ktorej sa nehlásia páni poslanci. Preto ju vyhlasujem za skončenú. Pristúpime k hlasovaniu o vládnom návrhu zákona ako celku so schválenými pozmeňovacími návrhmi s odporúčaním gestorského výboru, pani spoločná spravodajkyňa,...
Hlina, Alojz, poslanec NR SR (2016-02-11):
Ďakujem pekne. Pravdou je, že ja som to predchádzajúce uznesenie nečítal. A keby som bol vedel, že naši tam dávajú komisiu, pričom by ma niekto bol počúval, ja by som povedal, nepíšte to tam, lebo ak chcete niečo pokaziť, tak napíšte to tam. Čestne to priznávam. Ale teraz som tak maličký, mňa nikto k nejakému návrhu uznesenia nevolal. Ale stále platí to, čo som hovoril, keď pán Petrák čítal, tak čítal ako absolvent VUML, čo vy teoreticky môžete byť, ja ani teoreticky nemôžem byť absolvent VUML, dobre, lebo vekovo to nesedí, ale to už nechajme tak. Ja si myslím, pán kolega, že sifón, proste je to magické slovo pre školstvo, sa musí stať sifónom, viete, ako otravoval toho vrchného Bolek Polívka, že chce sifón. A vrchný mu povedal, že sa podáva iba ku káve, a Bolek povedal, že aj tak ho chce. Proste my musíme tlačiť sifón, vy ste boli schopní kúpiť sifóny deckám do školy za 300 eur (za kus), proste my vám ten sifón musíme oplieskať o hlavu vždy. Buď tie sifóny z tých škôl dáte preč, donútite tú firmu, aby dala nové sifóny, lebo my nemôžeme pre zdravie tejto spoločnosti nechať sa tie deti pozerať na ten sifón za 300 eur, lebo ich zničíme, my zničíme tú pozornosť. Čiže vy musíte donútiť firmu KVANT, neviem, čo sú to zač, nech kúpia nové sifóny, peňazí majú dosť, tie staré nech vyhádžu na smetisko, nech tam dajú nové sifóny. Toto by malo byť v uznesení. Ja keby som dal uznesenie, toto tam dám, lebo my nemôžeme donekonečna tým ľuďom hovoriť, tu sa môže robiť všetko a nič sa nikomu nestane. To nevadí, že sifón stojí 300 eur, to sa rozchodí, na to sa dá zvyknúť. Začnime od sifónu, sifón musí byť magická formulka pre problémy slovenského školstva, sifón, sifón, musí vám to drieť uši, sifón, sifón, sifón, sifón.
Zajac, Pavol, poslanec NR SR (2015-11-26):
Ďakujem veľmi pekne, pán minister. Takže zmluva je zrušená alebo vypovedaná. Takže takto si predstavujem hodinu otázok, že poslanci sa pýtajú, ministri odpovedajú. A preto ma mrzí, že keď sa pýtame na niečo aj v doplňujúcej otázke, tak ministri na to neodpovedajú. A ja som sa v druhej otázke svojej vás pýtal ohľadom obchvatu Bratislavy a formách financovania, som sa vás pýtal, že podľa vyjadrení ministra financií pána Kažimíra a šéfa Finančného inštitútu pána Filka v posledných dňoch, keď povedali, že obchvat Bratislavy D4 a R7 sa dá stavať aj zo štátneho rozpočtu a ušetrí sa tým možno miliarda, aj viac. Preto som sa vás pýtal vtedy v doplňujúcej otázke, na ktorú ste mi neodpovedali. Ale znova sa vás pýtam pri tejto otázke, či je ministerstvo dopravy pripravené aj na túto formu výstavby obchvatu Bratislavy a rýchlostnej cesty R7? To znamená klasickou formou výstavby zo štátneho rozpočtu.
Kamenický, Ladislav, poslanec NR SR (2012-12-05):
V rozprave bol ako ďalší podaný môj pozmeňujúci návrh. Dajte o ňom, prosím, hlasovať.
Kollár, Boris, predseda NR SR (2020-07-08):
Ďakujem. Vyhlasujem dvojminútovú prestávku. (Krátka prestávka.) (Po prestávke.)
P. Hrušovský, podpredseda NR SR: (2001-10-17):
L. Orosz, poslanec: K otázke spôsobu hlasovania, myslím si, že je potrebné objektivizovať to, čo sa povedalo v rozprave. Naozaj, ak si podrobne preštudujeme ten návrh, tak je zrejmé, že z neho nevyplýva, že núti poslanca hlasovať. Ono len núti poslanca, aby bol prítomný pred hlasovaním, aby sa zaprezentoval. Povedal som, že mám výhrady voči tomuto ustanoveniu z iného pohľadu, ale treba objektívne povedať, že on nenúti poslanca, aby hlasoval o konkrétnych návrhov zákonov. (Reakcie z pléna.) Treba si pozrieť bod 33, kde sa hovorí o tom, že poslanec sa má len prezentovať pred hlasovaním, potom sa hlasovania nemusí zúčastniť, tak to je. Ale bez ohľadu na to nesúhlasím s týmto ustanovením, to som povedal vo svojom úvodnom slove. Čo sa týka otázky koncentrácie hlasovaní o určitých návrhoch zákonov v určitom čase, v rozprave sa hovorilo o záporoch takéhoto riešenia. S tými zápormi treba súhlasiť. Nesporne existujú, ale aby sme boli objektívni, treba poukázať aj na určité prednosti takéhoto riešenia. Tie prednosti môžu spočívať v tom, že ten čas od skončenia rokovania, od predloženia pozmeňujúcich návrhov sa efektívne využije na to, aby sa starostlivo posúdili pozmeňujúce návrhy v záujme toho, čo povedala pani poslankyňa Tóthová, naozaj treba starostlivo posúdiť pozmeňujúce návrhy, na to môže byť využitý čas od skončenia rokovania po ten určený čas hlasovania. A takisto tento čas je možné využiť na rokovania poslaneckých klubov, takisto je možné ich využiť na politické rokovania o tom, aby sa zosúladili stanoviská. Takže má to aj klady, aj zápory. Napriek tomu si myslím, že to riešenie, ktoré je obsiahnuté v platnom zákone o rokovacom poriadku, je postačujúce. A keď mám skončiť takou všeobecnou úvahou, myslím si, že „sebalepšie“ pravidlá rokovania parlamentu nepomôžu vyriešiť problém. Ten problém je v subjektívnom faktore, jednoducho v nás. A tak trocha by sme mali byť, vážené kolegyne, kolegovia, sebakritickí. A to je cesta k riešeniu problémov, ktoré sa nahromadili. Ďakujem pekne.
Pellegrini, Peter, predseda NR SR (2024-02-08):
Prezentujme sa a hlasujme o bode 233 druhého pozmeňujúceho návrhu poslanca Galka. (Hlasovanie.) Prítomných 122, za 13, proti 77, zdržalo sa 32. Tento bod sme neschválili.
Blaha, Ľuboš, podpredseda NR SR (2024-01-19):
Pani kolegyňa, reagujte na predrečníka! Už som vás viackrát upozorňoval a v tejto chvíli ste prestali reagovať na predrečníka. Dodržujte rokovací poriadok! Ďakujem pekne.
P. Miššík, poslanec: (2007-10-19):
Najprv k pani prof. Tóthovej. Pani profesorka, potom zrejme v súkromí sa asi o tom porozprávame, lebo teraz mi nebudete vedieť odpovedať. Vy ste totiž naznačili, že keďže má vládna koalícia záujem rozšíriť počet sudcov o 200, tak že veď v tých malých súdoch by sme mohli pridať počty sudcov, aby sa to mohlo takýmto spôsobom zlepšiť. Tak som vás pochopil. Ak ste to mysleli takto, tak to nemá logiku, pretože tie malé súdy majú a prejednávajú menej vecí, kde určite mi aj pán minister spravodlivosti povie, že keď je menší súd, samozrejme, by bolo prepychom, keby mal dvojnásobný počet sudcov, keď najviac sporov je v Bratislave a v Košiciach. To je úplne, úplne každému jasné. Takže tam s vami v niektorých vašich myšlienkach nesúhlasím, čo je ale absolútne normálne a korektné. U pána poslanca Cabaja územné členenie, územnosprávna štruktúra, reforma verejnej správy je ťažký problém. Vie, o čom hovorí, aj my vieme, o čom hovoríme. To je najťažšia vec, ktorú má každá vláda, ktorá je pri vláde, riešiť tak, aby boli občania spokojní. A preto som aj poukázal na tieto animozity alebo na tieto nie celkom normálne veci, keď sa veľmi blízko seba okresy, príp. bývalé okresy snažia získať čo možno najviac nejakých štátnych ustanovizní, v tomto prípade súdov. S tým súhlasím, že tu sú také tlaky. Ale opakujem, otvorili sme Pandorinu skrinku, o tom som hovoril. A teraz určite, ja som aj kritizoval Šaľu, uvidíte, že toto povedie k zhoršeniu situácie. To je všetko.
Glváč, Martin, podpredseda NR SR (2018-10-24):
Nech sa páči.
P. Hrušovský, podpredseda NR SR: (2001-12-06):
Páni poslanci, budeme pokračovať v rokovaní. Každý si za svoje činy zodpovedá sám. Pán poslanec Andrejčák nie je prítomný, stráca poradie. Pán poslanec Michal Drobný.
Zmajkovičová, Renáta, podpredsedníčka NR SR (2014-06-25):
Ďakujem, pani ministerka. Pán spravodajca, záverečné slovo? Nie. Prerušujem rokovanie o tomto bode programu. Ďalším bodom programu je návrh na zvolenie člena Dozornej rady Úradu pre dohľad nad zdravotnou starostlivosťou . Návrh je uverejnený ako tlač 1034 a správa výboru pre zdravotníctvo má tlač 1034a. Dávam opäť slovo ministerke zdravotníctva Zuzane Zvolenskej, aby návrh uviedla. Nech sa páči.
Š. Zelník, poslanec: (2006-08-04):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Návrh zákona nepredpokladá žiadny finančný vplyv na štátny rozpočet a nemá vplyv na zamestnanosť. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Vážený pán predseda, otvorte rozpravu, ďakujem.
Bagačka, Michal, poslanec NR SR (2017-12-06):
Joj, prepáčte, lebo ešte predychávam svojho predrečníka, hlavne ten úvod, ale v podstate budem krátky, niektorí to už tu spomínali. Po tom všetkom, a ak som si pozrel mimiku pána Matoviča, celý ten jeho prejav, tak naozaj musím uznať to, čo sa hovorí v kuloároch, naozaj, pán kolega, ste chorý. Ak ste ešte nebol u nejakého špecialistu, alebo ak máte, tak nájdite si, prosím vás, lepšieho. Ďakujem.
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 143 poslancov, za 92, proti 11, zdržalo sa 40 poslancov. Návrh sme schválili. Nech sa páči, druhé hlasovanie.
Laššáková, Jana, podpredsedníčka NR SR (2014-11-10):
Pán poslanec Zajac, nech sa páči.
Jurinová, Erika, podpredsedníčka NR SR (2013-09-18):
Ďakujem pekne, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Huba.
Ľ. Vážny, minister dopravy, pôšt a telekomunikácií SR: (2008-09-18):
Čo sa týka právomocí v SPP, hovoríte, že koalícia má ľudí väčšinu, že teda prečo nezasahujeme ráznejšie. Na to odpovedám toľko, že to je práve problémom, že hoci je ľudí väčšina, ich kompetencie sú menšinové a to je problém celého SPP. Myslím, že to dobre poznáte. Čo sa týka dividend SPP, samozrejme, aj dividendy SPP sú súčasťou príjmovej časti štátneho rozpočtu a, samozrejme, sa prerozdeľujú ako súčasť štátneho rozpočtu. Takže, v tomto ja nevidím žiadny problém a myslím si, že o správnej sociálnej politike súčasnej vládnej koalície nepochybuje už na Slovensku nikto, len tí, ktorí chcú úmyselne o nej pochybovať. Ďakujem.
Danko, Andrej, predseda NR SR (2019-01-30):
Prosím, prezentujme sa a hlasujeme. (Hlasovanie.) Prítomných 145, za 122, proti 18, zdržalo sa 5 poslancov. Konštatujem, že sme uvedený návrh schválili a pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčania gestorského výboru.
Verešová, Anna, poslankyňa NR SR (2017-12-05):
Nie, to nie je narábanie účelové s faktami. Je naozaj známe, že množstvo peňazí ide vždy na stavby a minimálne ich ostáva práve na trvalú udržateľnosť, hoci to je povinná jazda, a všetci v projektoch opíšu, ako chcú trvale udržať pracovné miesta. Papier znesie naozaj všetko, ako je to aj pri akčných plánoch, a málokto ich udrží. Práve preto som hovorila aj predtým vo faktickej poznámke, že aké my chceme vlastne dosiahnuť ciele, teda, pardon, aké chcete dosiahnuť ciele, akú máte víziu, či máte aj timing na to, že kedy ktorý okres, v akom nejakom časovom horizonte očakávate výsledok, že by mal sa teda dostať z tohto akéhosi zatratenia byť stále nejakým najmenej rozvinutým okresom a podobne. Takže očakávam už konečne povedať, aké má, aké chcete mať výsledky a čo chcete s tým robiť, lebo stále len novelizovať zákon, čo hovorím, že nie sú tam tie opatrenia niektoré zlé, novelizovať, to je pre mňa, stále pre nás iba teoretizovanie. Systémovo navrhujeme inkluzívny trh, ktorý by riešil trvalú udržateľnosť zamestnania týchto teraz dlhodobo nezamestnaných, ale aj neaktívnych ľudí, preto, samozrejme, všetky tieto, čo aj ma doplnil pán Heger, kolega Heger, všetko o tom, stále o tom rozprávame, ale systém ako taký treba nastaviť úplne nanovo, ak chceme zamestnávať dlhodobo nezamestnaných.
Bugár, Béla, podpredseda NR SR (2011-04-06):
Pán poslanec Bublavý.
Blanár, Juraj, podpredseda NR SR (2022-12-05):
Pani spravodajkyňa, tak to asi to nepôjde, že zrejme asi, proste musíme sa dohodnúť, že aký termín hlasovania. Čiže ak v stredu vám ešte záleží na tom, aby bolo nejaké vyjadrenie, tak predpokladám, že navrhujete štvrtok, ten ďalší deň.
P. Hrušovský, predseda NR SR: (2004-12-01):
Nech sa páči. Zapnite pána poslanca Fica.
Kadúc, Miroslav, poslanec NR SR (2013-12-18):
Ďakujem za slovo. Keďže tu rokujeme o zákonoch, ktoré majú reálne pomôcť Slovensku, a zdá sa mi, že nie sú tu práve tí, ktorí o tom majú rozhodovať, a to sú poslanci za stranu SMER, navrhujem prerušenie rokovania schôdze až do času, až tu bude dostatočný počet poslancov vládnej strany, aby sme mohli rozhodnúť alebo relevantne rozhodnúť o tom, či ten návrh je, alebo nie je dobrý. Dajte, prosím, o tom hlasovať.
M. Jureňa, minister pôdohospodárstva SR: (2007-10-24):
Súhlasím s konštruktívnymi návrhmi poslancov pána Slabého a pána Lebockého. Čo sa týka návrhu pána poslanca Miklósa, tento nebol predložený na rokovanie výboru. Bol odborne analyzovaný. Je to viac ako 17 strán. Táto analýza jednotlivých návrhov, ktoré sa prelínajú a sú čiastočne zapracované, myslím si, že niet k tomu čo ďalej dodať. Čo sa týka pána poslanca Simona. Je pochopiteľné, že úradníci na ministerstve sú najmä preto, aby vytvárali legislatívu a spolupracovali na tvorbe zákona. Ja viem, že počas tvojho ministrovania to bolo možno niekedy inak, ale ja som v záujme riešenia takej zložitej problematiky, ako pozemky sú, vytvoril Pozemkovú radu a členmi Pozemkovej rady sú zástupcovia všetkých dotknutých inštitúcií, či je to Slovenský pozemkový fond, či je to Geodézia, kartografia, či je to predseda Výboru Národnej rady pre pôdohospodárstvo a ďalších inštitúcií. A pochopiteľne, že v tejto Pozemkovej rade sú i zástupcovia tých, ktorých sa to priamo týka. Takže tu len chcem povedať, že ak dnes hovoríme o odborníkoch, tak táto norma bola zodpovedne pripravovaná i Pozemkovou radou pri ministerstve. Jedna poznámka k Hydromelioráciám. Hydromeliorácie, štátny podnik, považujem za veľkú odvahu od teba, pán poslanec Simon, vôbec otvárať túto otázku tu na tejto pôde. Pretože ak hovoríme o konkurze, po prvé nemáš dostatok informácií, pretože bolo pôvodné rozhodnutie ísť tou cestou prostredníctvom Slovenského pozemkového fondu, ale toto rozhodnutie sa dávno zmenilo a hľadajú sa, pochopiteľne, iné konštruktívne riešenia. Boli závlahové systémy prenajaté za jednu slovenskú korunu tým, ktorí ich užívajú, čím sa dosiahlo, resp. zdvojnásobilo využitie závlah a v tomto roku boli podpísané zmluvy na viac ako 220-tisíc hektárov a niekoľkonásobne, môžeme hovoriť, že trojnásobne boli lepšie využité. Takže toľko len poznámka, čo sa týka Hydromeliorácií. Nebola pri Hydromelioráciách zriadená dozorná rada. Je to vážny moment. Hydromeliorácie na základe auditu, môžem zodpovedne povedať, že boli tunelované. A nebudem hovoriť, uvádzať kým. Možno vieš o tom viac. Čo sa týka transparentnosti Slovenského pozemkového fondu. Pokiaľ sa vytvorí zmluva, tak nasleduje zavkladovanie. A až po zavkladovaní táto zmluva je vlastne naplnená. Takže pokiaľ by sme zverejnili na internete zmluvu, takže tá zmluva ešte nenadobudla právny úkon, ktorý vlastne tú zmluvu napĺňa. Takže ja si myslím, že po zavkladovaní vlastne tým, že sa dá na list vlastníctva, je potom prostredníctvom Úradu geodézie a kartografie verejná a sprístupnená každému. Pán Džurina tu uviedol jeden konkrétny príklad ako transparentne bol funkčný Slovenský pozemkový fond počas predchádzajúcej vlády. Ja by som v závere poďakoval všetkým tým, ktorí konštruktívne prispeli k tejto dôležitej legislatívnej norme, pretože je v očakávaní a bude, som presvedčený, že bude slúžiť tým, ktorí, ako hovorím, ju očakávajú a pre ktorých je určená. Ďakujem za pozornosť.
D. Lipšic, podpredseda vlády a minister spravodlivosti SR: (2005-09-22):
Takže prvým smerom, ktorým sa uberá návrh nového zákona, prvým cieľom je potreba zabezpečiť implementáciu článku 7a ústavy, ktorý zaväzuje Slovenskú republiku podporovať národné povedomie a kultúrnu identitu Slovákov žijúcich v zahraničí, podporovať ich inštitúcie zriadené na dosiahnutie tohto účelu a vzťahy s materskou krajinou. V súlade s terminológiou obsiahnutou v ústave sa namiesto doterajšieho pojmu „zahraničný Slovák“ zavádza pojem „Slovák žijúci v zahraničí“. Druhou zásadnou zmenou je rozšírenie okruhu osôb, ktoré sú považované za Slovákov žijúcich v zahraničí a upustenie od systému vydávania preukazov zahraničným Slovákom. Podľa navrhovaného zákona sa za Slováka žijúceho v zahraničí považuje aj štátny občan Slovenskej republiky, ktorý nemá trvalý pobyt na jej území a žije v zahraničí. Vychádzame z presvedčenia, že štátno-občiansky vzťah je dostatočne silným vzťahom na to, aby Slovenská republika podporovala osoby, ktoré žijú v zahraničí, ale udržiavajú si štátne občianstvo. Navrhujeme tiež upustiť od systému preukazov. Zákon by mal ustanoviť, ktoré osoby sú ex lege považované za Slovákov žijúcich v zahraničí bez toho, aby bolo potrebné tento status následne potvrdzovať vydaním preukazu. Poslednou zásadnou oblasťou zmien je zjednotenie výkonu štátnej správy v tejto oblasti z jednotlivých ministerstiev na Úrad vlády. Predpokladá sa zjednotenie personálnych, finančných a ďalších materiálnych zdrojov do jedného orgánu na účel dosiahnutia vyššej efektivity pri výkone starostlivosti o Slovákov žijúcich v zahraničí. Počas prerokúvania tohto návrhu zákona vo výboroch Národnej rady Slovenskej republiky boli uplatnené dve kategórie pozmeňujúcich návrhov. S pozmeňujúcimi návrhmi legislatívnotechnického charakteru súhlasím, ide o zmeny, ktoré zlepšia navrhovaný text... (Prerušenie vystúpenia predsedajúcim.)
Fecko, Martin, poslanec NR SR (2013-10-17):
Ďakujem pekne. Pán minister, ďakujem, že ste prečítali odpoveď pána ministra pôdohospodárstva. Myslím si, ešte niektoré veci si preberiem osobne s ním, nechcem vás dostať do nejakej chúlostivej situácie, pretože je to jasné, že nebudete vedieť odpovedať na určité veci. Takže ďakujem za tlmočenie odpovede a nabudúce dovidenia.
Sabo, Michal, poslanec NR SR (2024-01-11):
Ďakujem veľmi pekne. Tá poznámka nemusela byť, pán predsedajúci. Vraciame sa do včerajšieho večera. Pán Truban ako ďalší z nás pripomenul pripomienky európskych inštitúcií, ktoré naozaj veľmi citlivo vnímajú to, ako koalícia bez rozmyslu, bez debaty a naozaj chirurgickým hrubým rezom už od začiatku operuje a unáša štát, pričom nerešpektuje základné pravidlá demokracie, slobody, ani spravodlivosti a vlastne ani na konci dňa životného prostredia, zdravia, bezpečnosti, finančnej udržateľnosti a tak ďalej a tak ďalej. Sledujeme ako Robert Fico s pomocou Petra Pellegriniho a s tichou podporou a doslova a do písmena s tichou podporou poslancov a poslankýň koalície idú našu krajinu potiahnuť bližšie k autoritatívnemu režimu. Lebo podľa starého smeráckeho pravidla, vyhraj voľby môžeš všetko. No ale ono to neplatí a ani to tak nefunguje, ani tak fungovať nebude. Ja chcem opäť zopakovať ten odkaz od Benátskej komisie, pretože dnes tu ešte nezaznel, a ktorá naozaj pozorne sleduje to, čo sa deje u nás. Pretože to, čo sa deje práve teraz tu, tak sa dialo, tak sa dialo v minulosti aj v ďalších krajinách Európa. A táto inštitúcia na základe udalostí v poslednom desaťročí naozaj veľmi výrazne apeluje na to, že je jednoznačne potrebné zabezpečiť, aby parlamentná väčšina nezneužívala svoje, samozrejme, inak legitímne práva iba preto, že vyhrala voľby. To znamená, že koalícia musí rešpektovať aj opozíciu, musí rešpektovať autority, inštitúcie, odbornú ale aj laickú verejnosť. No a dnes o osemnástej nás teda bude počuť, že s týmto konaním, koalícia, nesúhlasíme. Bude nás počuť o osemnástej v 14 mestách Slovenska, plus mám informáciu, že sa pridal po novom vďaka občianskej iniciatíve aj Ružomberok, takže budeme kričať „Nemôžete mať všetko, koalícia!“ (Potlesk.)
Laurenčík, Milan, podpredseda NR SR (2022-06-23):
Ďakujem, pán podpredseda. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku rokovania výborov, aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Přidal, Alojz, poslanec NR SR (2014-12-11):
Prosím, pán predseda, dajte hlasovať v súlade s § 73 ods. 3 písm. c) o tom, aby sa Národná rada uzniesla prerokovať predmetný návrh zákona v druhom čítaní.
Danko, Andrej, predseda NR SR (2017-09-05):
Otváram všeobecnú rozpravu. Do rozpravy som dostal písomne prihlásených dvoch poslancov, OĽANO, pán poslanec Heger, a za poslanecký klub SME RODINA pán poslanec Pčolinský. Nech sa páči, pán poslanec Heger.
Pčolinský, Peter, podpredseda NR SR (2022-10-25):
Ďakujem pekne. Prerušujem rokovanie o tomto bode programu. Kolegyne, kolegovia, teraz vám prečítam poslancov, ktorí sú na rade so svojimi návrhmi, aby sa pripravili. Teraz pôjde pani poslankyňa Žitňanská, potom prepadne pán poslanec Nemky, videl som tu pána poslanca Čepčeka, ktorý má svoj návrh zákona. Potom by mal ísť pán minister školstva, čiže poprosím organizačný odbor, aby kontaktoval pána ministra. Potom pani poslankyňa Zemanová. Poprosím ju kontaktovať. Potom bude pán minister Matovič, opäť pán Čepček, Miloš Svrček. Potom budú body pána ministra Karasa. Verím, že všetci prečítaní tu budú a budeme môcť prerokovať tieto návrhy. A teraz bude nasledovať druhé čítanie o návrhu pani poslankyne Jany Žitňanskej na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a úhradách za služby súvisiace s poskytovaním zdravotnej starostlivosti v znení neskorších predpisov. Návrh zákona je pod tlačou 1145. Spoločná správa výborov má tlač 1145a. Dávam teraz slovo pani poslankyni Jane Žitňanskej, aby návrh zákona odôvodnila. Nech sa páči. (Rokovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 1145.)
Oravec, Ján, poslanec NR SR (2022-12-01):
Ďakujem pekne. No, musím povedať, že k zakotveniu rodinného podnikania ja rovnako ako môj predrečník nesúhlasím s tým, aby bolo v zákone o sociálnej ekonomike. A to hovorím aj napriek tomu, že ja som si podporu rodinného podnikania doniesol zo svojho predchádzajúceho pôsobenia na ministerstve hospodárstva, a preto sme pokračovali v schémach na podporu rodinného podnikania na ministerstve hospodárstva a pridali sme k tomu akčný plán na podporu rodinného podnikania, kde sme sa snažili riešiť legislatívu, ktorá by pomáhala všetkým rodinným firmám, kde sme pripravili návrhy, ako, aby mohol v prípade napríklad smrti živnostníka, podnikateľa, aby mohli disponovať účtom, aby mohla si rodinná firma plniť svoje povinnosti. Navrhovali sme zmeniť zákon o verejnom obstarávaní, aby zase v prípade smrti živnostníka, podnikateľa mohla firma fungovať ďalej. A navrhovali sme rozšírenie výnimky z nelegálneho zamestnania na dvojosobové eseročky. Všetky tieto opatrenia už boli schválené, napríklad v prípade zamestnávania aj vo výdatnej spolupráci s ministerstvom práce. A ja som vnímal ministerstvo práce ako, a dokonca by som to povedal osobne, seba a pána ministra Krajniaka ako dvoch ľudí, ktorí mali na rodinnom podnikaní a jeho podpore najväčší záujem v predchádzajúcej vláde. Tam, kde sme sa nezhodli, bolo to, že kde má byť zakotvené rodinné podnikanie. My sme od samého začiatku hovorili, že nie v zákone o sociálnej ekonomike. Bolo to tam dané v lete minulého roka do legislatívneho procesu bez nášho vedomia, jednostranne ministerstvom práce. Väčšina firiem nechce, aby boli označené rodiny firiem, aby boli zakotvené v zákone o sociálnej ekonomike. A teraz, keď som počúval, že akým spôsobom ste to uchopili, to je absolútna tragédia! Byrokratický proces registrácie a dokonca ešte aj pokuty za to, že tie firmy pri registrácii niečo nesplnia. Katastrofa!
Vörös, Péter, poslanec NR SR (2015-10-01):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kalavská, Andrea, ministerka zdravotníctva SR (2018-06-13):
Veľmi pekne vám ďakujem. Vážený pán predsedajúci, vážené dámy, vážení páni, v zmysle § 26 ods. 2 zákona č. 581 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov Dozorná rada Úradu pre dohľad nad zdravotnou starostlivosťou má 5 členov, ktorými sú predseda, podpredseda a ďalší traja členovia. V súlade s § 26 ods. 8 prvá veta zákona výkon funkcie člena dozornej rady sa končí uplynutím funkčného obdobia. Nakoľko päťročné funkčné obdobie uplynulo predsedovi dozornej rady, a to pánovi prof. Dr. pánovi Zvonárovi, členom dozornej rady pánovi Dr. Šipošovi a ďalšiemu členovi dozornej rady pánovi Dr. Jurčagovi dňom 16. mája 2018, týmto dňom im skončil výkon uvedených funkcií v dozornej rade. Podľa § 26 ods. 3 zákona členov dozornej rady volí a odvoláva Národná rada Slovenskej republiky na návrh vlády Slovenskej republiky. V nadväznosti na uvedené sa predkladá Národnej rade Slovenskej republiky návrh na voľbu. Za predsedu dozornej rady pána doc. Dr. Jozefa Korčeka, PhD., za člena dozornej rady pani Dr. Évu Hortai. A chceli sme navrhnúť za člena dozornej rady pána prof. Petra Labaša, avšak bola som informovaná, že dnes obdržal pán predseda zdravotníckeho výboru, že sa nominovaný pán prof. Labaš vzdáva funkcie alebo vzdáva sa nominácie pre pracovnú zaneprázdnenosť. Takže by som vás poprosila o podporu a vlastne za vyslovenie podpory za predsedu dozornej rady pána prof. Korčeka a za člena dozornej rady pani Dr. Évu Hortai. Veľmi pekne vám ďakujem.
P. Hrušovský, podpredseda NR SR: (2001-10-04):
(Hlasovanie.) Prítomných 97, za návrh 97. Návrh sme schválili. Ďakujem pánovi poslancovi Langošovi. Tým sme odhlasovali okrem zmlúv, ktorých predkladateľom bol pán minister Magvaši, všetky prerokované body programu. Teraz odporúčam, aby sme pokračovali v rokovaní 51. schôdze Národnej rady Slovenskej republiky ďalšími bodmi. Včera pre neprítomnosť pána poslanca Langoša nemohla Národná rada rokovať o návrhu na vydanie ústavného zákona o použití výnosov z privatizácie majetku štátu, ktorého predkladateľom je pán poslanec. Preto odporúčam, aby sme začali rokovať o tomto bode programu a pokračovali ďalšími bodmi a druhým návrhom aby bol návrh pani poslankyne Tóthovej, ktorá je navrhovateľkou ústavného zákona, ktorým sa mení a dopĺňa Ústava Slovenskej republiky. Panie poslankyne, páni poslanci, pristúpime k rokovaniu o návrhu poslanca Národnej rady Slovenskej republiky Jána Langoša na vydanie ústavného zákona o použití výnosov z privatizácie majetku štátu . Prosím, aby ste sa nerozchádzali, páni poslanci, po prerokovaní tohto návrhu budeme hlasovať. Nech sa páči, pán poslanec, prosím, aby ste návrh odôvodnili. (Hlasy z pléna.) Pán poslanec Benkovský, pán poslanec Rusnák Ján. Pán poslanec Benkovský. M. Benkovský, poslanec: Ďakujem za slovo. Pán predsedajúci, ja by som chcel upozorniť na to, že program schôdze bol riadne schválený. Pokiaľ viem, nedošlo k žiadnej zmene. Ak jeden alebo viaceré body programu neboli prerokované, a to z dôvodu neospravedlnenej neprítomnosti pána predkladateľa, je prirodzené, že by sa malo o tomto návrhu zákona rokovať až po prerokovaní ostatných návrhov zákonov. Ďakujem.
Bugár, Béla, podpredseda NR SR (2018-05-10):
Pán poslanec Klus, nech sa páči, môžte reagovať.
Jurinová, Erika, podpredsedníčka NR SR (2015-05-21):
Ďakujem pekne. V úvode svojho vystúpenia si hovoril o čerpaní alebo o tom, že koľko vlastne získavame z tej Európskej únie. Hovoril si, že 90 centov pošleme a 1 euro dostaneme, že vlastne čistý zisk pre Slovensko je 10 centov v podstate. Na druhej strane, ak by sme vychádzali naozaj z toho, čo je naplánované v rozpočte, vieme, že 800 mil. Slovensko má poslať a aj posiela do Európskej únie a na tento rok je, myslím, plánovaných okolo 3 mld., aby nám prišlo. A práve tunak nastáva ten problém, že my by sme naozaj mohli mať aj väčší profit z toho ako len tých 10 centov, ale, bohužiaľ, stále nám vlastne vytýka to isté Európska komisia. Endemická korupcia, zneužívanie prostriedkov a neschopnosť Slovenska čerpať eurofondy. Tu sme práve pri kameni úrazu. Ty si to veľmi dobre pomenoval. Spomeniem napríklad Operačný program Konkurencieschopnosť a hospodársky rast, ktorý má k 30. aprílu čerpanie na úrovni 54 %, a pritom ide o operačný program, ktorý by mal práve prispievať k budovaniu inovatívneho kapitálu našej krajiny alebo mal by byť základom pre vedomostnú ekonomiku. Ďalší veľký nedostatok vidím v korekciách, ktoré sú takisto, ja neviem, silným požieračom peňazí, ktoré by mohli byť venované vlastne pre všetkých, ale, bohužiaľ, bohužiaľ, dostanú sa len určitým vybraným skupinám. Je mi strašne ľúto, že peniaze, ktoré by mohli slúžiť ľuďom, ktoré sú našimi peniazmi, sa dostávajú len vybraným skupinám. Na to si správne poukazoval a je mi z toho zle.
Dostál, Ondrej, poslanec NR SR (2011-06-28):
Vážený pán predsedajúci, v rozprave vystúpili štyria poslanci. Nezaznel žiaden procedurálny návrh. A nakoľko pán prezident vo svojom rozhodnutí neuviedol žiadne pripomienky k zákonu, a teda ani nemohli byť schválené žiadne pripomienky v druhom čítaní, môžeme pristúpiť v treťom čítaní k hlasovaniu o vrátenom zákone ako o celku.
Laššáková, Jana, podpredsedníčka NR SR (2012-10-25):
Pán poslanec, chcete položiť doplňujúcu otázku? Prihláste sa. Máte možnosť v trvaní dvoch minút. Nech sa páči.
Hrnčiar, Andrej, podpredseda NR SR (2019-10-16):
Otváram všeobecnú rozpravu. Do rozpravy som dostal tri prihlášky. Za klub SaS Ondrej Dostál a potom sú prihlásení pani poslankyňa Veronika Remišová a pán poslanec Alojz Baránik. Pán poslanec Dostál nie je v rokovacej sále, stráca poradie. Nech sa páči, pani poslankyňa Remišová.
Marcinková, Vladimíra, poslankyňa NR SR (2020-05-14):
Ja by som chcela len doplniť ku kolegovi Baránikovi, že máme informácie o tom, o akého advokáta išlo, ale nechcem mu v tomto prípade škodiť, pretože išlo o vyjadrenie pani komisárky, takže aj to vyjadrenie musí podliehať nejakej podľa ma expertíze a možno a možno ďalšiemu hľadaniu dôkazov, ale vyjadrím sa k pánovi Kuffovi, pretože ma veľmi urazilo (povedané so smiechom), keď hovoríte o slušnosti práve vy, ale ja vychádzam z toho, aké podnety dostal výbor pre ľudské práva a národnostné menšiny zo všeobecne daných dôkazov, ktoré máme k dispozícií, a z rozpravy, v ktorej pani komisárka nedostatočne odôvodnila všetky tieto pochybnosti. Takže ak by tieto pochybnosti neboli, neiniciovala by som ani poslanecký prieskum, kde chcem zistiť o tejto nečinnosti prípadnej, pochybeniach viac. Ďakujem.
Pollák, Peter, poslanec NR SR (2021-10-01):
Pardon. Tvári sa teda, že má prečítané rôzne nejaké publikácie, no ani slovo o tej, o správe špeciálnej prokuratúry. A to je asi možno tým, že naozaj je zvyknutý iba nejak v tureckom sede si rozkladať tie komunistické leporelá. Ďakujem pekne.
Kollár, Boris, predseda NR SR (2020-04-03):
Dávam slovo predsedníčke výboru pre zdravotníctvo poslankyni Jane Cigánikovej, aby informovala Národnú radu o výsledku prerokovania návrhu vlády vo výbore.
Galko, Ľubomír, poslanec NR SR (2012-06-27):
Ďakujem pekne. No, pán kolega Brocka, ja mám absolvované sväté prijímanie a birmovku a neviem čo všetko. Postupne som sa trošku inač začal profilovať, celá moja rodina je pomerne dosť veriaca, ale toto, čo vy ste tu predviedli, bolo strašné. No ja vás chcem upozorniť na to, že vaša dvojročná alebo trojročná vnučka nebude si brať vás za vzor z nejakých dôvodov, či budete rozvedený alebo budete nerozvedený, alebo neviem aký budete, ale bude sa vo vás vidieť na základe toho, aký život vy budete žiť. A mňa vaše emócie vo vašom vystúpení veľmi, veľmi vyrušili. Pán kolega Brocka, ja som veľmi tolerantný človek a určite som tolerantný ku všetkým veriacim ľuďom, opakujem, mám ich v rodine a kade-tade a sestry sú povydávané v kostole, ale ja teda nemôžem povedať, že sa modlím, lebo ja už sa nemodlím, ale mal by som sa pomodliť, aby vy ste nemohli naplniť to, čo by ste ani chceli naplniť, lebo keby to bolo na vás, tak vy by ste tie rozvody zakázali a neviem čo všetko by ste ešte prikázali. Vy ste tým svojím vystúpením sa zaradili niekde, prepáčte, do nejakého 16. alebo 17. storočia. Pevne verím, že nebudete môcť nikdy v živote na Slovensku takéto názory, aké ste tu prezentovali, presadzovať. Ďakujem pekne.
Paška, Pavol, predseda NR SR (2014-03-25):
Pán poslanec Jánoš.
Bugár, Béla, podpredseda NR SR (2018-06-14):
Prezentujme sa a hlasujme. (Hlasovanie.) Prítomných 141 poslancov, za 77, proti 48, zdržalo sa 14 poslancov, 2 nehlasovali. Konštatujem, že sme skrátili lehoty, takže môžme pristúpiť k hlasovaniam.
Kollár, Boris, predseda NR SR (2022-05-05):
Vážené pani poslankyne, vážení páni poslanci, pokračujeme v prerušenom rokovaní hlasovaním. V mene troch poslaneckých klubov... (Ruch v sále) Prosím, utíšime sa, kolegovia, prosím, zaujmite miesto v sále. (Krátka pauza.) Kolegovia, poprosím, utíšime sa. Zaujmite miesto v sále, budeme pokračovať hlasovaním, ale predtým máme tu ešte jeden procedurálny návrh. Vystúpi s ním pani poslankyňa Zemanová. Nech sa páči, máte slovo.
Maďarič, Marek, minister kultúry SR (2014-03-25):
Ďakujem pekne. Vážené dámy, vážení páni, divadelná činnosť je v súčasnosti upravená zákonom o divadelnej činnosti v znení neskorších predpisov. V právnom poriadku Slovenskej republiky však absentuje právna úprava hudobnej činnosti, postavenie profesionálnej hudobnej inštitúcie, ako aj vymedzenie pojmu hudobný umelec a, ako ukazuje aplikačná prax, s odstupom rokov je potrebné nanovo upraviť, respektíve doplniť aj niektoré ustanovenie týkajúce sa divadelnej činnosti. Predložený návrh zákona upravuje komplexne divadelnú činnosť, aj hudobnú činnosť, pričom rešpektuje osobitosti tvorivého procesu. Vytvára podmienky na rozvoj profesionálnej divadelnej činnosti a profesionálnej hudobnej činnosti a dostupnosť umeleckej tvorby pre občanov v rôznych regiónoch Slovenska. V prípravnej fáze tvorby zákona ministerstvo kultúry prizvalo k spolupráci aj zástupcov profesionálnych divadelných a hudobných inštitúcií, profesijných a odborových združení s cieľom čo najlepšie zohľadniť poznatky z praxe. Ustanovenia týkajúce sa pracovno-právnych vzťahov konzultovalo v procese prípravy ministerstvo kultúry s ministerstvom práce sociálnych veci a rodiny. Návrh zákona reflektuje aktuálny vývoj v daných oblastiach umenia, vytvára podmienky na divadelnú tvorbu a hudobnú tvorbu ako výsledku osobitého procesu vzájomne súvisiacich umeleckých, umelecko-technických a organizačných aktivít. V nadväznosti na tieto špecifiká sa navrhovanou právnou úpravou dopĺňajú aj modifikujú ustanovenia doteraz platného zákona, ktorý upravuje zriaďovanie, zakladanie, zlučovanie, zrušovanie postavenia a činnosť divadiel a pracovno-právne vzťahy divadelných umelcov. Okrem týchto úprav precizujeme podmienky vzniku nároku na osobitný príspevok pre určené kategórie divadelných a hudobných umelcov, ktorí z objektívnych príčin nemôžu naďalej vykonávať umeleckú činnosť na úrovni požadovaných umeleckých kritérií ,a zároveň upresňujeme aj okruh poberateľov osobitného príspevku o skupinu umelcov, ktorí boli zamestnancami štátnych divadiel a v súčasnosti sú zamestnancami divadiel v zriaďovateľskej pôsobnosti samosprávnych krajov, ako aj umelcov, ktorí boli zamestnancami divadiel v zriaďovateľskej pôsobnosti samosprávnych krajov, ako aj umelcov, ktorí boli zamestnancami Vojenského umeleckého súboru alebo Symfonického orchestru Slovenského rozhlasu. Navrhovaná právna úprava zákona sa vzťahuje na všetky profesionálne divadlá a profesionálne hudobné inštitúcie vrátane divadiel a profesionálnych súborov národnostných menšín bez ohľadu na to, kto je ich zriaďovateľom alebo zakladateľom, ako aj na divadlá, hudobné inštitúcie, ktorých postavenie upravuje osobitný predpis, teda na Slovenské národné divadlo a Slovenskú filharmóniu. Ďakujem.
Jarjabek, Dušan, poslanec NR SR (2020-04-24):
Ďakujem za slovo, pán predsedajúci. Ja sa chcem tiež poďakovať svojmu kolegovi Jurajovi Blanárovi, pánovi poslancovi, ktorý nepovedal nič viac a nič menej iba to, čo všetko v tom programovom vyhlásení vlády chýba. Že tam chýbajú isté konkrétne veci, že tam nie je ani slovo o, ja neviem, migrácii, o migrantoch, že tam nie je ani slovo o korone, pritom tieto veci sú veľmi dôležité a stretnú nás počas tohto volebného obdobia určite. Presne tak ako, zopakujem to, čo som ja povedal vo svojom vystúpení, škoda, že tu nebola pani ministerka kultúry, ako mi v tom chýba zmienka o TASR-i, napríklad. To sú veci všetky, ktoré, ktoré by nás navádzali na isté konkretizovanie toho, čo by sme veľmi radi počuli. No a, samozrejme, tá výtka, mne tak ani nevadí to, že tu nie je vláda, veď celá vláda tu nemusí sedieť, má svoje povinnosti a tak ďalej a tak ďalej, ale mne vadí aspoň jedno jediné vystúpenie akéhokoľvek ministra tejto vlády, aby sme ho mohli oponovať s konkrétnymi vecami, kde by sme sa dozvedeli, ako ten dotyčný minister chce napĺňať toto programové vyhlásenie vlády. Akými konkrétnymi zákonmi. Čo nás môže očakávať, čo nás môže čakať v tých najbližších iks rokoch alebo mesiacoch, alebo, ja neviem, koľko budete vládnuť. Proste toto nám tuná chýba, preto toto vyhlásenie vlády je bez naplnenia zákonov a bez istej filozofie tých zákonov, ktoré chcete predložiť, čosi, čo, nehnevajte sa, to sa nedá, keď je niekto zodpovedný, tak to sa nedá podporiť, lebo ten bianco šek je príliš veľký pre túto vládu.